آمریکا‌نین پرزیدنتی دونالد ترامپ، ونزوئلا‌داکی سون حادثه‌لر حاقیندا، بیرچوخ " حلّ یولو تکلیفی وار. بوتون واریانت‌لاری قیمتلن‌دیریریک." دئدی.
آغ ائوده کولومبیا پرزیدنتی ایوان دوکه مارکز ایله گؤروشن آمریکا پرزیدنتی ترامپ، اوال اوفیسده بیر داها ونزوئلا حاقیندا قیمتلن‌دیریردی.
ونزوئلادا بؤیوک بیر کاوس اولدوغونو ایفاده ائدن ترامپ،
" اؤز سرحدیمیزدن بو قدر یاخین بیر اؤلکه‌ده بون‌لاری گؤرمک‌دن دولایی هئچ خوشبخت دئییلم. بو پروسه‌نین نئجه نتیجه‌لنجگینی گؤرجگیک." دئیه دانیشدی.
کولومبیانین اؤزلرینه چوخ یاردیمچی اولدوغونو قئید ائدن ترامپ، دیگر لاتین آمریکا اؤلکه‌لری‌نین ده ونزوئلادا بیر دییشیک‌لیک گؤرمک ایستدیگینی سؤیله‌دی.
ونزوئلادا خالقین آجلیق‌دان اؤلمه نقطه‌سینه گلدیگینی ساوونما ائدن ترامپ، بولوندوغوموز" وضعیتله باغلی اولا‌راق بیر چوخ لاتین آمریکا اؤلکه‌سین‌دن ده دستک آلیریق. خوان گوایدو جسور بیر آدام و آپاردیق‌لاری جسور شئی‌لر." فیکرینی دیله گتیردی.
ونزوئلایا نیظامی حلّین احتیمال ایچینده اولوب اولمادیغی سوروشولان ترامپ،
بیرچوخ" حلّ تکلیفی وار. بوتون واریانت‌لاری قیمتلن‌دیریریک." شکلینده دانیشدی.
ونزوئلا دولت باشقانی نیکولا مادورونون وظیفه‌دن گئتممه‌سی وضعیتینده، آمریکانین بیر چوخ یدک پلانی اولدوغونو بیل‌دیرن ترامپ، ونزوئلایا عسگر گؤندرمگی دوشونوب دوشونمدیگی سوالینا ایسه "هئچ بیر زامان ائله بیر شئی دئمدیم." دئیه جواب وئردی.
